**Műsorújság**

**Specifikáció:**

A megvalósítandó alkalmazás az egyes tévécsatornák műsorkínálatában való böngészésre szolgál. Bárki megtekintheti a műsorújságot, de csak a regisztrált adminisztrátorok aktualizálhatják az adatokat bejelentkezés után. Az adminok felvehetnek új csatornákat, műsorokat és szereplőket, a műsorokhoz hozzárendelhetnek szereplőket és a sugárzás/közvetítés időpontját és csatornáit.

**Tárolt adatok (nem feltétlen jelentenek önálló táblákat):**

● Admin: név, jelszó, e-mail, utolsó belépés időpontja

● Csatorna: név, kategória, leírás


● Műsor: cím, epizód, szereplők, ismertető, időpont és hol sugározzák

● Szereplő: név, születési dátum, nemzetiség, foglalkozás

**Relációk az adatok között:**

Egy műsort több alkalommal és akár több csatornán is vetíthetnek. Egy szereplő több műsorban is szerepelhet.

**E-K diagram**



Egyedek és attribútumaik

* **Admin**: név, jelszó, e-mail, utolsó belépés időpontja
* **Csatorna**: név, kategória, leírás
* **Közvetítés**: időpont
* **Műsor**: cím, epizód, ismertető
* **Szereplő**: szereplőID, név, születési dátum, nemzetiség, foglalkozás

Azért választottam a közvetítés egyeddé alakítását, mivel egy műsort egyszerre leadhatnak egy időben, több helyen, illetve ugyanazon a helyen többször is ismételhetik ugyanazt. Lehetett volna egy „közvetíti” kapcsolat is, aminek a közvetítési idő az attribútuma, így viszont nem tudtam volna mesterséges azonosítók bevezetése nélkül megkülönböztetni az ismétléseket, illetve több csatornán játszódó sportközvetítéseket. Műsor táblába is kerülhetett volna a közvetítés helye, ideje, viszont logikusabb tűnt elszeparálni a csatornát, magát a közvetítést és a műsort. Így csökken a redundancia, hiszen a műsor táblában nem lesznek felesleges információk (közvetítés helye, ideje).

2. Kapcsolatok

* **kezel**: 1:N-hez típusú, hiszen egy admin több egyedet is felvihet/módosíthat a kínálatba/kínálatból, viszont egyszerre csak egy admin dolgozhat egy egyeden.
* **szerepel**: N:M-hez típusú, hiszen egy műsorban több szereplő is szokott szerepelni, illetve egy szereplő (jó esetben) több műsorban is szerepel.
* **hol**:
  + 1:N-hez típusú, hiszen egy egy műsort több csatorna is közvetíthet, de egy csatorna egyszerre csak egy műsort közvetíthet.
* **mit:** 
  + 1:N-hez típusú, mivel egy műsor egyszerre több közvetítésen keresztül adhatják le, viszont egy közvetítés egyszerre csak egy műsort közvetít.

**Leképezés relációsémákká**

1. Egyedek és attribútumaik leképezése

A következő egyedek könnyen leképezhetőek; az egyed nevével felveszek külön relációsémákat és felsorolom az egyed attribútumait.

* **ADMIN**(e-mail, név, jelszó, utolsó belépés dátuma)
* **CSATORNA**(név, kategória, leírás)
* **KÖZVETÍTÉS**(időpont, *csatornanév*, *műsorcím,* *epizód*): E-K diagramon külső kulcs nem jelölhető, de csak így teljes egy közvetítési esemény.
* **SZEREPLŐ**(szereplőID, név, születési dátum, nemzetiség, foglalkozás)
* **MŰSOR**(cím, epizód, ismertető)

1. Kapcsolatok és attribútumaik leképezése

Fel kell tüntetni a saját, attribútumokat, valamint a kapcsolódó egyedek kulcsait.

* **KEZELTE\_CSATORNA**(*e-mail*, *csatornanév*)
* **KEZELTE\_MŰSOR**(*e-mail*, *műsorcím, epizód*)
* **KEZELTE\_SZEREPLŐ**(*e-mail*, *szereplőID*)
* **KEZELTE\_KÖZVETÍTÉS**(*e-mail*, *időpont*, *csatornanév*, *műsorcím*, *epizód*)
* **KEZELTE\_MŰSOR\_SZEREPLŐI**(*e-mail*, *szereplőID*, *műsorcím*, *epizód*)
* **MŰSOR\_SZEREPLŐI**(*szereplőID*, *műsorcím, epizód*)
* **KÖZVETÍTÉS\_HELYE**(*csatornanév*, *időpont*)
* **KÖZVETÍTETT\_MŰSOR**(*műsorcím, epizód,* *időpont*)

1. Konszolidálás

Az 1:N-hez kapcsolat általában az N-oldai egyedből leképezett relációsémával vonható össze. A közvetített\_műsor azért nem vonható össze a műsorral, mert a műsorban nincs időpont attribútum, így a műsor kulcsai, csak részhalmaza a közvetített\_műsor kapcsolat kulcsainak. Tehát, ebben az esetben az 1-oldai egyeddel, azaz a közvetítéssel vonható össze, mivel a közvetített\_műsor kulcsai részhalmaza a közvetítés egyed kulcsainak. A közvetítés\_helye, viszont beolvasztható a közvetítés (N-oldali) egyeddel.

Továbbiakban felírom a funkcionális függéseket, meghatározom a kulcsokat, megnézem megfelelnek-e a normálformáknak a relációsémák.

Először meg kell nézni a relációs adatbázissémákon belül az attribútumok közötti kapcsolatokat. Ha nem meghatározó / nem biztosít elég egyediséget egy attribútum, akkor nincs tőle függő másik attribútum.

* **ADMIN**(e-mail, név, jelszó, utolsó belépés dátuma)
  + {e-mail}: Egy e-mail-címhez nem tartozhat több személy (ha csak nem együtt használják ugyanazt az e-mail-címet, amit a levelezőprogramok általában nem tartanak számon), így ez a legegyedibb attribútum.
  + {név}: Gyakori nevek miatt nem meghatározó.
  + {jelszó}: Több felhasználó használhatja ugyanazt a jelszót, nem elég meghatározó.
  + {utolsó belépés dátuma}: Van rá esély, hogy több felhasználó egyszerre lép be, akár másodpercre pontosan.
  + {e-mail, …}: Bármely másik attribútummal párosulva is a maradék attribútum halmaz függeni fog ettől a halmaztól, hiszen az e-mailtől is függnek.
  + {név, jelszó}: Lehet két ugyanolyan nevű admin, akik ugyanazzal a jelszóval rendelkeznek.
  + {név, utolsó belépés dátuma}: Arra is van esély, hogy névrokon adminok ugyanakkor lépnek be.
  + {jelszó, utolsó belépés dátuma}: Ugyanazzal a jelszóval is van esély rá, hogy felhasználok egyszerre lépjenek be.
* **CSATORNA**(név, kategória, leírás)
  + {név}: Ha csak egy régión belüli csatornákról van szó, akkor feltételezem, nem lesznek ugyanolyan nevű csatornák (hiszen a branding része a csatorna neve), így ez lesz a legmeghatározóbb attribútum. Egyébként, régiók között, lehetne mesterséges azonosítóval (csatornaID) biztosítani a nagyobb fokú egyediséget.
  + {kategória}: Tartozhat két ugyanolyan nevű csatorna ugyanazon kategóriához.
  + {leírás}: Ugyanazon kategóriához tartotó csatornáknál előfordulhat megegyező leírás (pl. üres, általános hírcsatornás leírások stb.)
  + {név, …}: -||-
  + {kategória, leírás}: Előfordulhatnak csatornák ugyanazzal a leírással, amik ugyanazon kategóriába vannak sorolva.

* **SZEREPLŐ**(szereplőID, név, születési dátum, nemzetiség, foglalkozás)
  + {név}: Gyakori nevek miatt nem meghatározó.
  + {születési dátum}: Önmagában nem biztosít elég egyediséget.
  + {nemzetiség}: -||-
  + {foglalkozás}: -||-
  + {név, születési dátum}: Feltétezhető, hogy a szereplők halmaza így elég egyediséget biztosítana, mivel közszereplőkből, születési dátummal kiegészítve, adott régión belül, kis eséllyel lennének ismétlődések. Itt azonban inkább bevezetek egy mesterséges azonosítót (szereplőID), ami az egyedüli kulcs lesz.
  + {szereplőID, …}: -||-
  + {nemzetiség, foglalkozás}: Főleg ha egy adott régión belül született szereplőkről van szó, gyakori lesz ezekben az attribútumokban az ismétlődés.
  + {név, nemzetiség, foglalkozás}: Nagyobb fokú az egyediség, de még mindig gyakran lehetnek ismétlődések.
  + {név, születési dátum, nemzetiség, foglalkozás}: Ritka véletlennek hangzik, hogy ennyi attribútuma megegyezne két szereplőnek, de nem kizárható előfordulás ez sem.
* **MŰSOR**(cím, epizód, ismertető)
  + {cím}, {epizód}: Önmagában nem elég meghatározó.
  + {ismertető}: Nem biztos, hogy epizód száma, illetve a műsor címe is benn van.
  + {cím, epizód}: Így lehet tudni, hogy melyik műsor hányadik részéről van szó, tehát egyértelműen meghatározza a műsort.
  + {cím, epizód, …}: -||-
  + {ismertető, epizód}: Nem feltétlenül adnak ezek annyi információt, hogy a többi attribútumok függjenek tőlük (Mi a címe a műsornak?)

A kapcsolatokat is megvizsgálom, bár egyikben sincs attribútum, ami ne lenne kulcs.

* **MŰSOR\_SZEREPLŐI** (*műsorcím*, *epizód*, *szereplőID*)
  + {műsorcím}, {epizód}, {műsorcím, szereplőID}: Egy műsorban általában több szereplő is szerepel, illetve több epizódban szerepelhetnek ugyanazok a szereplők.
  + {műsorcím, epizód, szereplőID}: Így lehet biztosítani, a fenti jelenséget.
* **KÖZVETÍTÉS**(*csatornanév*, *műsorcím, epizód*, időpont)
  + Négynél kevesebb attribútum nem tudja biztosítani a sorok egyediségét.
* **KEZELTE\_CSATORNA**(*e-mail*, *csatornanév*)
* **KEZELTE\_MŰSOR**(*e-mail*, *műsorcím*, *epizód*)
* **KEZELTE\_SZEREPLŐ**(*e-mail*, *szereplőID*)
* **KEZELTE\_KÖZVETÍTÉS**(*e-mail, időpont*)
* **KEZELTE\_ MŰSOR\_SZEREPLŐI**(e-*mail*, *műsorcím*, *epizód*, *szereplőID*)

Ezek a kapcsolatok, az admin azonosságát köti össze a táblában eszközölt módosításokkal. Megjegyzem, ha nagyobb fokú nyomon követhetőségre lenne igény, lehetne naplózni adatbázis szinten a módosítás típusát (hozzáadás, módosítás, törlés), időbélyeget, illetve, akár a módosítás pontos részleteit (mi volt, mi lett) is, bár így a kapcsolat nem igazán relációs lenne, mivel trigger logika épülne a táblamódosításokra, nem konkrét kapcsolótábla az egyedek közé. Ezt, szekvencia diagrammal lehetne ábrázolni. Végül úgy döntöttem, hogy maradnak a kapcsolótáblák, amiket szintén a program fog feltölteni.

**Funckionális függések**

Admin: {e-mail} -> {név, jelszó, utolsó belépés dátuma}

Csatorna: {csatornanév} -> {kategória, leírás}

Szereplő: {szereplőID} -> {név, születési dátum, nemzetiség, foglalkozás}

Műsor: {cím, epizód} -> {ismertető}

Kapcsolatoknál attribútum nem függ a kulcsoktól, így ezeket nem írtam fel.

Kulcsok

* {e-mail} += {név, jelszó, utolsó belépés dátuma}
* {csatornanév} += {kategória, leírás}
* {szereplőID} += {név, születési dátum, nemzetiség, foglalkozás}
* {cím, epizód} += {ismertető, kategória, leírás}

**Normálformák**

* 1NF: Minden attribútum atomikus értékű, nincs összetett attribútum, amit külön sémába kellett volna tenni.
* 2NF: Minden kulcs elsődleges attribútum, és ezek halmazaitól függ minden másodlagos attribútum, nem pedig ezek részhalmazaitól. Tehát minden másodlagos attribútum teljesen függ bármely kulcstól.
  + ADMIN: Mivel az összes attribútum függ az {e-mail} kulcstól, ez a reláció megfelel a 2NF-nek.
  + CSATORNA: Minden attribútum függ a {csatornanév} kulcstól, így ez is 2NF.
  + SZEREPLŐ: Minden attribútum a {szereplőID}-től függ, tehát ez 2NF.
  + MŰSOR: Minden attribútum a {csatornanév, cím} kulcstól függ, így ez is 2NF.
  + KÖVETÍTÉSEK: Egy attribútuma kulcs, a többi külső kulcs. A kulcsok, kompozit kulcsot alkotnak; 2NF teljesül.
  + Kapcsolatok (KEZELTE\_CSATORNA, KEZELTE\_MŰSOR, KEZELTE\_SZEREPLŐ): Ezek a relációk nem tartalmaznak nem kulcs attribútumokat, ezért ezek automatikusan megfelelnek a 2NF-nek, hiszen bármely attribútum része az egyes kulcsoknak.
* 3NF: Nincs tranzitív függőség (X -> Y -> T, X -> Z), így minden minden másodlagos attribútum közvetlenül függ bármely kulcstól.
  + ADMIN: Minden attribútum közvetlenül az {e-mail} kulcstól függ, nincs tranzitív függőség, tehát ez 3NF.
  + CSATORNA: Minden attribútum közvetlenül a {csatornanév} kulcsoktól függ, így ez is 3NF.
  + SZEREPLŐ: Minden attribútum közvetlenül a {szereplőID}-től függ, így 3NF.
  + MŰSOR: Minden attribútum közvetlenül a {csatornanév, cím} kulcstól függ, nincs tranzitív függőség, tehát 3NF.
  + KÖZVETÍTÉS: Kompozit kulcsot alkotnak az attribútumai, minden tagja egymástól függ; 3NF teljesül.
  + Kapcsolatok: A kapcsolatok tranzitív függőséget sem tartalmaznak, így ezek is megfelelnek a 3NF-nek.
* BCNF: A relációs sémák mindegyike BCNF-ben van, mert nincs olyan reláció, ahol egy nem kulcs attribútum egy részleges kulcstól függne.

**Program**

A webalkalmazáshoz (GUI-nak fogom nevezni) Node.js + Express (back-end) és Angular + Bootstrap (front-end) kombókat használtam. Architektúrája MVC felépítésű, a szerver és a kliens függetlenek, API végpontokon keresztül kommunikálnak.

**Főbb funkciók**

* Admin oldal

A következő linken keresztül érhető el: apiURL/admin, ahol az apiURL (alapértelmezetten <http://localhost:3000/musorujsag>) szerver-GUI interfészként szolgál. Elérésekor egy űrlapon kell megadni az email-címet, illetve a jelszót. Ezután, az adatok ellenőrzéséhez, el kell hogy érjük az adatbázis admin tábláját, a következő útvonalon keresztül: ellenőrző metódus -> service -> szerver -> adatbázis -> admin tábla. Sikertelen belépés estén az alkalmazás figyelmeztet, hogy nem lettek jó belépési adatok megadva. Egyéb esetben pedig történik egy lekérés az adatbázis következő tábláira, amik egy táblázatban vannak megjelenítve: csatorna, műsor, követítésok, szereplések, szereplő. Az adatmanipulációk ikonokkal érhetőek el, az adott elem saját sorában. Továbbá, a jobb átláthatósághoz, lehet keresni csak egy elemre is, illetve manuálisan ki is lehet lépni az oldalról.

* Látogató

Az API URL-jén keresztül érhető el. Két táblázati nézetből (applikációs szintű, nem adatbázis szintű nézet) lehet közvetlenül böngészni a műsorkínálatot. A táblázat fölött egy szűrési felület van, amivel kezdőbetűk szerint lehet szűrni, illetve van egy keresőmező is, amibe lehet bármelyik egyed entitás szerint keresni .

* + Csatornák tábla: Dob egy listát az elérhető csatornákról. Egy csatornára kattintva megjeleníti a Műsorok táblát, és az adott csatornán elérhető műsorkínálatra rendez.
  + Műsorok tábla: Dob egy listát az adott csatornán elérhető összes műsorról.

A kiválasztott műsorra húzva az egeret, megjelenik a Műsor komponens, amiben a műsor leírása, követítési információi, illetve szereplői is elérhetőek.

**Könyvtárak/Modulok**

* Node.js:
  + Express: Keretrendszer, útvonalkezeléshez.
  + MySQL2: Adatbázis eléréséhez.
  + Body-parser: Lekérések törzsének elemzéséhez.
  + CORS: Frontenddel való kommunikációhoz.
* Angular:
  + Bootstrap: Mobilbarát, illetve reszponzív oldalakhoz hasznos keretrendszer.
  + NgModule: Angular modulok létrehozásához, alkalmazás szerkezetének definiálásához.
  + BrowserModule: Ahhoz kell, hogy az alkalmazás futhasson a böngészőben.
  + Injectable: Szolgáltatásokat tesz elérhetővé más osztályok/szolgáltatások számára.
  + HttpClient: HTTP kérések végrehajtásához.
  + Observable, Map: Aszinkron adatfolyamok kezeléséhez, reaktív programozáshoz.
  + DataService: Szerverlekérések helye.
  + LatogatoComponent: Főoldal, látogatók számára.
  + AdminComponent: Adminok számára biztosítja GUI-n keresztüli adatbázismanipulációt, külön oldalon.
  + MusorComponent: Adott műsorról ad bővebb információkat, külön oldalon.